รถยนต์ EV รุ่นเริ่มต้นที่ราคาใกล้เคียง 1 ล้านบาท จะมีค่าเบี้ยประกันเริ่มต้นประมาณเท่าไหร่
a. 25,000 บาท
b. 300,000 บาท
c. 30,000 บาท
d. 8,000 บาท
ข้อที่ถูกต้องได้แก่ a.  เพราะว่า เพราะจากการสำรวจข้อมูลค่าเบี้ยประกันรถยนต์ EV จะพบว่ารถยนต์รุ่นเริ่มต้นราคาใกล้เคียง 1 ล้านบาท จะมีค่าเบี้ยประกันเริ่มต้นประมาณ 25,000 กว่าบาท ซึ่งถือว่าใกล้เคียงกับรถยนต์น้ำมันทั่วไป แต่ก็ยังมีข้อจำกัดเรื่องยี่ห้อรถยนต์ และประเภทความคุ้มครองที่อาจจะยังไม่มีให้เลือกหลากหลายมากนักเหมือนกับรถยนต์น้ำมันที่มีจำนวนมากบนท้องถนน ทั้งนี้จึงควรปรึกษาเรื่องประกันรถยนต์ กับผู้ขายรถยนต์ หรือบริษัทประกันโดยตรงก่อนตัดสินใจ

จากการตรวจสอบค่าใช้จ่ายในการเช่ารถยนต์ EV ราคาเกือบ 8 แสนบาท จากแอปพลิเคชันเช่ารถ EV พบว่ามีค่าเช่ารายเดือนอยู่ที่เกือบ 30,000 บาท ซึ่งร่วมค่าใช้จ่ายให้แล้วทุกอย่าง ไม่ว่าจะเป็นค่าใช้จ่ายการเช็กระยะ ค่าภาษี พรบ.รถยนต์ แม้กระทั่งรถเสียหรือประสบอุบัติเหตุก็เปลี่ยนให้ใหม่ รวมถึงสามารถเปลี่ยนรุ่นรถยนต์ได้เมื่อครบอายุสัญญา เช่น 3 วัน 1 อาทิตย์ 1 เดือน หรือ 1 ปี ซึ่งเหมาะมากสำหรับผู้ที่ใช้รถน้อย เช่นการขับรถไปเที่ยวต่างจังหวัดเป็นครั้งคราว หรือชอบเปลี่ยนรถบ่อยมากๆ ก็จะประหยัดค่าใช้จ่ายไปได้เยอะ เมื่อเทียบกับการซื้อรถ หรือผ่อนดาวน์รถที่ต้องจ่ายดอกเบี้ย

แต่ถ้าหากต้องการเป็นเจ้าของรถ และต้องการใช้รถยนต์ EV คันที่ซื้อเป็นเวลานานหลายปี การซื้อก็อาจมีความคุ้มค่ากว่า เพราะถ้าคำนวณจากค่าเช่ารถยนต์ EV คันเดิมต่อเนื่อง เป็นระยะเวลา 3 ปี จะพบว่ามีค่าใช้จ่ายประมาณ 1 ล้านกว่าบาท ซึ่งสูงกว่าการซื้อรถยนต์ EV แต่ทั้งนี้การซื้อรถยนต์ก็ยังไม่รวมค่าใช้จ่ายเรื่อง ประกันชั้น 1 ค่าบำรุงรักษา ค่าภาษี พรบ.รถยนต์ ค่าใช้จ่ายรถทดแทนกรณีรถเสีย หรือประสบอุบัติเหตุ หรือดอกเบี้ยที่เกิดจากการผ่อนรถยนต์ EV
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน